C 80/16
BG
Официален вестник на Европейския съюз
3.3.2023 г.
бб) стимулиране на намаляването на търсенето на енергия Целта за стимулиране на намаляване на търсенето на енергия се прилага към мерки, насочени към производствени процеси/предоставяне на услуги от дружества и е свързано с въпрос, изтъкнати в намиращия се по-долу специален раздел (Укрепване на промишлената основа на Европа).
Пример за комбиниране на съответните енергийни разходи със структурни мерки може да бъде временна финансова компенсация за производствени загуби в резултат на краткосрочно намаляване на търсенето на електроенергия, придружено от изискване за инвестиция(и) с дълготраен ефект, отговарящи на целите на REPowerEU (например намаляване на интензитет на парникови газове в производството на дружеството (11) до средата на 2026 г. чрез например преминаване към енергия от възобновяеми източници или мерки за енергоспестяване).
Инвестициите в намаляването на търсенето на енергия могат да бъдат допълнени чрез реформи, с които се предоставят регулаторни стимули за дългосрочни подобрения на енергийната ефективност, а именно: — въвеждане на обслужване „на едно гише“, където се предоставят реални съвети и помощ (без да се ограничава до информация) относно възможностите за саниране на сгради, сертификати за енергийни характеристики и препоръки за енергийни одити; — схеми за стимулиране на енергийното саниране на сгради или инсталирането на технологии за отопление, както е описано в точка 1, буква б). в)
обръщане на внимание на вътрешните и трансграничните затруднения при преноса и разпределението на енергия, подпомагане на съхранението на енергия и ускоряване на внедряването на възобновяеми енергийни източници и подпомагане на транспорта с нулеви емисии и неговата инфраструктура, включително железопътния транспорт Примери за мерки, свързани с пренос, разпределение и съхранение на енергия: — съоръжения за съхранение на електроенергия, по-специално за подпомагане на използването на възобновяеми ресурси и/или за намаляване в максимална степен на задръстванията; — развитие на национални електроразпределителни и преносни мрежи, особено за справяне със затрудненията и насърчаване на по-нататъшното въвеждане на възобновяеми енергийни източници; — изграждане на междусистемни електропроводи; — реформи на тарифите и улесняване на проекти за свързаност на електроенергийната мрежа; — реформи за увеличаване на гъвкавостта на електроенергийната система — изготвяне на прозрачни графици за актуализация на разпределителните и преносните мрежи и търгове за енергия от възобновяеми източници.
Примерите за мерки, свързани с транспорт с нулеви емисии ще включват стимули или реформи за внедряването на: — превозни средства с нулеви емисии на отработили газове като например 100 % електрически превозни средства, превозни средства с базирани на водород горивни клетки и плавателни съдове/въздухоплавателни средства с нулеви емисии; — подновяване на транспортни средства с нулеви емисии и модернизиране до транспортни средства и инфраструктура с нулеви емисии за превозни средства и плавателни съдове/въздухоплавателни съдове с нулеви емисии на отработили газове; — подвижен състав с нулеви емисии за железопътен транспорт, както и инфраструктура и свързани подсистеми за подвижен състав с нулеви емисии; станции за зареждане с електроенергия, подобряване на връзки към електроенергийната мрежа, станции за зареждане с водород или системи за електрически пътни превозни средства; — реформи на регулаторната рамка за насърчаване на модернизирането на малки автомобили с вътрешно горене в електрически превозни средства чрез ускоряване на процедурата за одобрение на типа модернизиране; предоставяне на стимули за сектора за модернизиране и за потребителите (фискални стимули, изгодни кредитни заеми или субсидии за първоначални инвестиции); и разработване на кампании за повишаване на осведомеността. — Инвестиции при производството на авиационни горива от водород от възобновяеми източници и реформи за стимулиране на производството
г)
Подпомагане на целите по букви a), б), ба), бб) и в) чрез ускорено преквалифициране на работната сила за изграждане на „зелени“ умения и свързаните с тях цифрови умения, както и подкрепа за веригите за създаване на стойност в областта на суровините от изключителна важност и технологиите, свързани с екологичния преход.
(11) За подкрепа на инсталации, обхванати от системата на ЕС за търговия с емисии, ще се прилагат критериите, определени в техническите насоки за ненанасяне на значителни вреди и приложенията към РИС.